stanford-oval/wikipedia huggingface dataset:
Amy Grant

Amy Grant esiintymässä vuonna 2007.
Amy Lee Grant (s. 25. marraskuuta 1960) on yhdysvaltalainen laulaja-lauluntekijä. Hän on pääasiassa hengellisen musiikin esittäjä, mutta on levyttänyt maallisempaakin popmusiikkia.
Grant syntyi Augustassa, Georgiassa, perheensä neljästä lapsesta nuorimpana. Pian hänen syntymänsä jälkeen perhe muutti Houstonin kautta Nashvilleen. Ensimmäisen albuminsa Grant julkaisi jo 16-vuotiaana. Tärkeäksi läpimurroksi levytysuralla osoittautui kuitenkin vasta Age to Age (1982), joka myi platinaa vuonna 1985.
Grant on saanut useita Grammy-palkintoja ja Gospel Music Associationin Dove-palkintoja. Hän oli vuosina 1982–1999 naimisissa lauluntekijä Gary Chapmanin kanssa. Vuonna 2000 hän solmi eron jälkeen uuden avioliiton countrymuusikko Vince Gillin kanssa. Grant tunnetaan lähinnä sooloartistina, mutta hän on lisäksi tehnyt yhteistyötä esimerkiksi Anne Murrayn kanssa.
Grant pääsi Gospel Music Hall of Fameen vuonna 2003. Hän on myös saanut tähden Hollywood Walk of Famelle vuonna 2006. Hän on julkaissut kirjoja, kuten muistelmateoksen Mosaic: Pieces of My Life So Far (2007). Hän on myös esiintynyt usein televisiossa.
Albumit

Amy Grant (1977)
My Father’s Eyes (1979)
Never Alone (1980)
Age to Age (1982)
A Christmas Album (1983)
Straight Ahead (1984)
Unguarded (1985)
Lead Me On (1988)
Heart in Motion (1991)
Home for Christmas (1992)
House of Love (1994)
Behind the Eyes (1997)
A Christmas to Remember (1999)
Legacy...Hymns and Faith (2002)
Simple Things (2003)
Rock of Ages...Hymns and Faith (2005)
Aiheesta muualla

Viralliset sivut (englanniksi)
Amy Grant allmusic.comissa (englanniksi)
Amy Grant Internet Movie Databasessa. (englanniksi)
Amin Erbate

| 0 | 1 | 2 |
| --- | --- | --- |

Henkilötiedot
Syntymäaika: 1. tammikuuta 1981 (ikä 43)
Syntymäpaikka: Fnideq, Marokko
Pelipaikka: puolustaja
Pituus: 186 senttimetriä
Seura
Seura:  Raja Casablanca
Pelinumero: 2
Junioriseurat
1994–2000:  Renaissance Martil
Seurat
| Vuodet | Seura | O (M) |
| 2000–2002 2002–2005 2005–2007 2007–2008 2008–2009 2009 2009–2010 2010 2010– |  Renaissance Martil  Raja Casablanca →  Qatar SC (laina) →  Al-Dhafra (laina)  Marseille  Al-Wahda FC  Moghreb Tétouan  Arles  Raja Casablanca |   5 (0) 12 (5) 4 (0) 9 (0) 16 (2) 8 (0) |
Maajoukkue
| 2002– 2004 |  Marokko  Marokko U-23 | 39 (0) 3 (0) |
 Seurajoukkueuran tilastot kattavat vain kansalliset sarjat, päivitetty 4. joulukuuta 2010.
Amin Erbate (arab. أمين الرباطي‎, s. 1. tammikuuta 1981 Fnideq, Marokko) on marokkolainen jalkapalloilija. Puolustajana pelaava Erbate edustaa Marokon pääsarjassa Raja Casablancaa.
Ura

Erbate aloitti uransa kotimaassaan Marokossa Renaissance Martilin junioreissa, josta hänet nostettiin myöhemmin edustukseen vuonna 2000. Erbate vietti edustuksessa kaksi kautta ennen siirtymistään Raja Casablancaan, jonka riveissä hän voitti Marokon-mestaruuden vuonna 2004. Sittemmin Erbate pelasi lainalla Qatarissa kaksi kautta ja yhden kauden Arabiemiirikunnissa.
Tämän jälkeen hän siirtyi Ranskaan Marseilleen vuonna 2008. Peliaikaa ei tullut kuin neljän ottelun verran ja Erbaten matka jatkui kesken kauden tammikuussa 2009 arabiemiirikuntalaisjoukkueeseen Al-Wahdaan. Puolivuotta kestäneen sopimuksen päätteeksi Erbate siirtyi vapaalla siirrolla kotimaahansa Marokkoon Moghreb Tétouaniin.
Heinäkuussa 2010 Erbate siirtyi Ranskan pääsarjaan nousseen AC Arlesiin vuoden mittaisella sopimuksella. Hänen sopimuksensa purettiin joulukuussa 2010 oltuaan ilmoittamatta poissa useita viikkoja.
Joulukuussa 2010 Erbate siirtyi Marokkoon Raja Casablancan joukkueeseen.
Saavutukset

Marokon-mestaruus: 2004
Aiheesta muualla

National Football Teams (englanniksi)
Elamine Erbate LFP:ssä (ranskaksi)
Marokon joukkue – Kesäolympialaiset 2004
1 Charef |
2 Zerka |
3 Aqqal |
4 Alioui |
5 Zemmama |
6 al-Kaddouri |
7 Talhaoui |
8 Kaïssi |
9 Allaoui |
10 Bouden |
11 Taouil |
12 el-Moubarki |
13 Souaidy |
14 Ourahou |
15 Tajeddine |
16 Erbate |
17 el-Assas |
18 Lamyaghri |
Valmentaja Madih
Marokon joukkue – Jalkapallon AM-kilpailut 2006
1 Jarmouni |
2 Regragui |
3 Kacemi |
4 Ouaddou |
5 el-Karkouri |
6 Naybet |
7 Zaïri |
8 Ouchla |
9 Boussaboun |
10 Madihi |
11 Moha |
12 Chadili |
13 Kharja |
14 Abdessadek |
15 Safri |
16 Erbate |
17 Chamakh |
18 Chippo |
19 Aboucherouane |
20 Hadji |
21 al-Kaddouri |
22 Lamyaghri |
23 Armoumen |
Valmentaja Fakhir
Marokon joukkue – Jalkapallon AM-kilpailut 2008
1 Lamyaghri |
2 Basser |
3 Mahdoufi |
4 Ouaddou |
5 el-Karkouri |
6 Erbati |
7 Alloudi |
8 Kissi |
9 el-Moubarki |
10 Sektioui |
11 Zerka |
12 Fouhami |
13 Kharja |
14 Chahiri |
15 Safri |
16 el-Mokhtari |
17 Chamakh |
18 Kabous |
19 Alioui |
20 Hadji |
21 al-Kaddouri |
22 Bagui |
23 Aboucherouane |
Valmentaja Michel
Kääpiöbanaani

| Kääpiöbanaani |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Zingiberales
Heimo::  Banaanikasvit Musaceae
Suku::  Banaanit Musa
Laji::  acuminata
Kaksiosainen nimi
 Musa acuminata  Colla 
Katso myös
   Kääpiöbanaani Wikispeciesissä   Kääpiöbanaani Commonsissa 
Infobox OKVirheellinen NIMI-arvoIUCN-testi OK: 
Kääpiöbanaani (Musa acuminata) on banaanien (Musa) sukuun kuuluva luonnonvarainen kasvi.
Tuntomerkit

Kääpiöbanaani on suureksi kasvava indonesialainen kasvi, joka tuottaa lyhyitä ja isosiemenisiä hedelmiä. Kääpiobanaania käytetään myös huonekasvina. Se kasvaa nopeasti ja saattaa tulla parin metrin pituiseksi. Lehdet ovat kookkaat, jopa metrin mittaiset ja raikkaanvihreät. Kääpiöbanaani vaatii paljon tilaa. Kasvi ei kuki eikä tee hedelmiä normaalissa huoneenlämmössä, mutta saattaa tuottaa Suomen ilmastossa satoa kasvihuoneessa. Yleensä yksi selkeä pääverso, johon ruodilliset lehdet kiinnittyvät kierteisesti. Sivuversoja kasvaa tyvestä.
Hoito

Kääpiöbanaani vaatii runsaasti valoa, mutta ei kestä suoraa auringon paahdetta. Multa kastellaan kunnolla ja annetaan sitten kuivahtaa ennen seuraavaa kastelukertaa. Kärsii kuivassa huoneilmassa, vaatii kosteutusta esimerkiksi suihkuttamalla tai ryhmittämällä kasveja niin, että saadaan aikaiseksi pienilmasto. Kääpiöbanaania ei kannata leikata, sillä se ei haaraudu leikattaessa.
Mahdolliset tyvivesat voi irrottaa puolimetrisinä, jos haluaa lisätä kasvia.
Aiheesta muualla

Kassu – Kasvien suomenkieliset nimet: Kääpiöbanaani (Musa acuminata)
Food Component Database (FooDB): Banana, Musa acuminata (englanniksi)
Centre for Agriculture and Biosciences International (CABI): Musa acuminata (wild banana) (englanniksi)
Plants For A Future (PFAF): Musa acuminata (englanniksi)
Käyräjärvi (Kuhmoinen)

| Käyräjärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Kuhmoinen
Koordinaatit:  61°38′14″N, 24°51′24″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Pääskylänjoen valuma-alue (35.76)
Laskujoki:  oja Mutasiin 
Järvinumero:  35.764.1.011
Mittaustietoja
Pinnankorkeus:  130,4 m  
Rantaviiva:  0,719 km  
Pinta-ala:  1,868 ha  
Saaria:  ei saaria 
 fiKäyräjärvi 
Käyräjärvi on Pirkanmaalla Kuhmoisten Pukarankulmalla sijaitseva järvi.
Maantietoa

Järven pinta-ala on 1,9 hehtaaria ja se on 250 metriä pitkä ja 100 metriä leveä. Se sijaitsee Pukarankulmalta 1,5 kilometriä luoteeseen ja se kuuluu pieneen järviketjuun, joka alkaa Saarijärvestä ja päättyy Mutasiin. Järvellä ei ole kartan mukaan saaria. Sen rantaviivan pituus on 700 metriä ja sen rannat ovat metsäiset. Rannalle on rakennettu yksi vapaa-ajan kiinteistö.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Pääskylänjoen valuma-alueella (35.76), jonka Pukarajärven alueeseen (35.764) se kuuluu. Järven vedenpinnan korkeus on 130,4 metriä mpy. Siihen laskee kolme suo-ojaa ja sen laskuoja yhtyy Isosuon johto-ojaan, joka laskee Mutasiin.
Historiaa

Vuoden 1965 peruskartassa järven länsi- ja pohjoispuolella oli pelto, joka jatkui järven rantaan asti. Vuoden 1976 peruskartassa peltoa ei enää ollut.
Anna mulle aikaa

| Anna mulle aikaa Muska |
| --- | --- | --- |

Studioalbumin tiedot
 Äänitetty : Revolver Studio, Vantaa; Hitsville, Helsinki
 Julkaistu: 2005
 Tuottaja(t): Tero Pulkkinen
 Tyylilaji: poprock
 Kesto: 41.44
 Levy-yhtiö: L.A. Style HJS
Muskan muut julkaisut
| Hitit 2002 | Anna mulle aikaa 2005 | Krokotiilirockista kaipuuseen 2007 |
Anna mulle aikaa on suomalaisen rock-laulaja Muskan kuudes studioalbumi. Se julkaistiin vuonna 2005.
Kappaleet

Sävellykset ja sovitukset Tero Pulkkinen, ellei toisin mainita.
Korttitalo – 3.05 (san. Timo Forss)
Kohta kellot soivat – 4.00 (san. Forss)
Anna mulle aikaa – 3.30 (san. Tero Pulkkinen, sov. Pulkkinen/Ari Lampinen/Sami Kuoppamäki)
Liian kauan – 4.05 (san. Sami Kosonen/Pulkkinen)
Suo – 3.50 (san. Forss, sov. Pulkkinen/Aarno Paakkari/Forss)
Kivisydän – 2.55 (san. Pulkkinen/Kosonen)
Taivaanrantaa maalatessa – 4.12 (san. Kosonen)
Etelän juna – 3.57 (san. Kosonen/Pulkkinen)
Hippunen hopeaa – 2.54 (san. Kosonen/Pulkkinen)
Murheinen kuu – 3.45 (san. Pulkkinen)
Paras – 2.36 (san. Pulkkinen, sov. Pulkkinen/Kuoppamäki)
Tiedän uuden mahdollisuuden – 2.55 (san. Pulkkinen)
Kokoonpano

| --- | --- |
 Muusikot Muska – laulu  Tero Pulkkinen – kitarat, haitari, perkussiot, taustalaulu, puhallinsovitukset  Pekka Gröhn – piano, urut, basso  Sami Kuoppamäki – rummut  Olli Haavisto – steel-kitara  Ari Lampinen – kitara  Abdissa "Mamba" Assefa – perkussiot  Kai Jämsä – taustalaulu  Heikki Keskinen – tenorisaksofoni, puhallinsovitukset  Jukka Eskola – trumpetti  Juha "Jay" Kortehisto – pasuuna  Heikki Pohto – baritonisaksofoni, alttosaksofoni, bassoklarinetti  Asko Ahonen – basso ("Murheinen kuu")  Aarno Paakkari – piano ("Suo") :  Tuotanto Tero Pulkkinen – tuottaja, äänittäjä  Asko Ahonen – äänittäjä, miksaaja  Ari Lampinen – äänittäjä  Olli Haavisto – äänittäjä  Mika Jussila – masteroija (Finnvox)  Kala-Hande – tuottaja (kappale "Anna mulle aikaa")  Clas-Olav Slotte – valokuvat  Olli Pekkola – kansikuva
Aiheesta muualla

Anna mulle aikaa discogs.com -sivustolla
Antinkangas

| Antinkangas |
| --- | --- |

Kaupunki:  Raahe
Postinumero(t):  92130
Antinkangas on kaupunginosa Raahessa. Alue sijaitsee noin kahden kilometrin päässä kaupungin keskustasta koilliseen päin. Antinkankaan rakennuskanta koostuu niin pien- ja rivitaloista kuin pienkerrostaloistakin.
Antinkankaalla sijaitsee syksyllä 2018 avattu monitoimitalo, joka järjestää peruskouluopetusta ja päiväkoti- ja nuorisotoimintaa. Sen paikalla sijaitsi aiemmin vuonna 1976 rakennettu ja 2010-luvulla purettu koulu. Kaupunginosassa sijaitsee myös muun muassa kuntosali. Lisäksi Antinkankaan välittömässä läheisyydessä sijaitsee palveluita, kuten K-Supermarket ja R-kioski.
Laitakari (Luvia)

Laitakari on niemi ja venesatama Luvialla Satakunnassa. Matkaa kunnan keskustaan on noin neljä kilometriä. Laitakarissa sijaitsee muun muassa suuri pienvenesatama, tanssilava ja ravintola sekä kioski. Osa alueesta tunnetaan nykyään myös Luvian Merihelmi -nimellä. Lisäksi Laitakarissa on vuonna 2010 valmistuneen kaljaasi Ihanan telakka ja kotisatama.
Luvian Laitakari on perinteinen laivanrakennuspaikka, jossa veistettiin purjelaivoja 1500-luvun lopusta aina 1900-luvun alkuun. 1800-luvulla se oli yksi Suomen vilkkaimmista telakka-alueista. Kaiken kaikkiaan nimeltä tunnetaan noin 70 Laitakarissa valmistettua laivaa. Viimeinen purjealus Laitakarissa laskettiin vesille vuonna 1919. Laivanrakennusperinne elvytettiin vuosituhannen vaihteessa, kun Laitakarissa alettiin suunnitella uuden purjealuksen valmistamista. Vuonna 2010 laskettiin vesille kaljaasi Ihana, joka myös antoi nimensä satamakahvilalle.
Talvista Laitakaria.
Aiheesta muualla

Luvian Merihelmi
Laitala

Huonekalutehdas Laitala Oy on vuonna 1932 perustettu, Kurikan Jurvassa huonekaluja valmistava yritys.
Historia

Yhtiön perustaja Toivo Laitala syntyi Pietarissa, josta hänen perheensä ennen vallankumousta palasi Pohjanmaalle. Vuosina 1925–1926 hän kävi Jurvassa veistokoulun ja perusti vuonna 1932 Jurvaan maalaishuonekaluja valmistavan tehtaan. Tehtaan palaminen sotavuosien aikana keskeytti toiminnan hetkellisesti. Sodan vielä jatkuessa Laitala rakennutti uuden tehtaan, jossa sodan jälkeen valmistettiin kodin huonekalujen ohella myös kalusteita kauppojen ja liiketalouksien tarpeisiin.
Raaka-aineena tuotteissa käytetään eniten suomalaista koivua. Laitala käyttää koristeveistäjiä kalusteiden viimeistelyssä. Tuotteita myyvät huonekaluliikkeet ympäri maan. Syyskuussa 2023 Laitala Oyn tuotteita on myynnissä 58 jälleenmyyjän kautta.
Huonekalutehdas Laitala Oyn toimitusjohtajana toimii Hannu Laitala. Laitala Oy on yksi jurvalaisen, yhteisomistuksessa olevan huonekaluvalmistaja Junetin osaomistajista.
Linda Leimane

Linda Leimane (s. 20. tammikuuta 1989 Dobele) on latvialainen säveltäjä.
Leimane opiskeli pianonsoittoa Dobelessa. Hän opiskeli Jāzeps Mediņš -musiikkikoulun musiikin historian ja teorian laitoksella vuosina 2004–2008. Sävellystäkin hänelle opettivat siellä Tamāra Kalna ja Andris Dzenītis. Kandidaatin arvon sävellyksessä Leimane sai Latvian Jāzeps Vītols -musiikkiakatemiasta opiskeltuaan siellä Rolands Kronlaksin johdolla vuosina 2008–2013. Kansainvälisessä vaihdossa hän suoritti opintoja myös sävellyksessä ja elektroakustisessa musiikissa Lyonin konservatoriossa vuosina 2012–2013. Luennoitsijoina olivat Michele Tadini, François Roux ja Robert Pascal. Mestarikursseja Leimane on suorittanut esimerkiksi Yann Robinin johdolla Itävallassa vuonna 2014.
Vuosina 2012 ja 2014 Leimane sai Pēteris Vasks -sävellyskilpailussa ensipalkinnot vuosina 2012 ja 2014. Hänelle myönnettiin Tālivaldis Ķeniņš -palkinto vuonna 2013. Latvian radion 3 Klasika -kanava valitsi hänen sinfonisen Panel 5 -teoksensa yhdeksi kymmenestä parhaasta uudesta sävellyksestä vuonna 2013. Leimanen musiikkia on esitetty eri maissa, ja hänen sävellyksensä Guesstimations julkaistiin vuonna 2017 Normunds Šnēn johtaman Sinfonietta Rīgan levyttämänä.
La Loggia

| La Loggia |
| --- | --- |

 La Loggia
 Koordinaatit: 44°58′N, 7°40′E 
Valtio:  Italia
Alue:  Piemonte
Metropolikaupunki:  Torino
Korkeus:  230 m
Väkiluku:  8 819
Aikavyöhyke:  UTC+1
 – Kesäaika:  UTC+2
 
 http://www.comune.laloggia.to.it 
Infobox OKVirheellinen NIMI-arvo: 
La Loggia (piemonteksi La Lògia ) on kunta Italiassa Piemonten alueella sijaitsevassa Torinon metropolikaupungissa. Vuoden 2022 alussa kunnassa oli arviolta 8 819 asukasta.
Anthoni

Anthoni on muun muassa seuraavien henkilöiden sukunimi:
Arno Anthoni (1900–1961), suomalainen juristi, valtiollisen poliisin päällikkö 1941–1944
Eric Anthoni (1893–1978), suomalainen historioitsija, sukututkija ja professori
Henrik Bernhard Anthoni (1860–1918), suomalainen juristi, oikeuskanslerinviraston kansliapäällikkö
Knut Anthoni (1852–1931), suomalainen juristi ja valtiopäivämies
Uolevi Anthoni (1932–2013), suomalainen kenraalimajuri
Väinö Ossian Anthoni (1868–1933), suomalainen juristi, Rauman pormestari
Amy Schumer

| Amy Schumer |
| --- | --- |
 Amy Schumer vuonna 2011.
Henkilötiedot
Syntynyt: 1. kesäkuuta 1981 (ikä 43) Manhattan, New York, New York, Yhdysvallat
Ammatti:  koomikko, näyttelijä, käsikirjoittaja, tuottaja
Puoliso:  Chris Fischer (vih. 2018)
Näyttelijä
Aktiivisena:  2006–
Merkittävät roolit:  Inside Amy Schumer   Ihan yössä
Aiheesta muualla
Viralliset kotisivut
IMDb 
Elonet
AllMovie
Amy Beth Schumer (s. 1. kesäkuuta 1981 Manhattan, New York) on yhdys­valtalainen koomikko, käsikirjoittaja, näyttelijä ja tuottaja. Schumer esittää pääosaa komedia­sarjassa Inside Amy Schumer (2013–). Hän käsi­kirjoitti elo­kuvan Ihan yössä ja esitti sen pää­roolia vuonna 2015.
Yksityiselämä

Schumer avioitui maan­viljelijä Chris Fischerin kanssa helmi­kuussa 2018 ja he saivat pojan touko­kuussa 2019.
Amy Ryan

| Amy Ryan |
| --- | --- |
 Amy Ryan vuonna 2008.
Henkilötiedot
Syntynyt: 3. toukokuuta 1969 (ikä 55) Queens, New York, New York, Yhdysvallat
Ammatti:  näyttelijä
Puoliso:  Eric Slovin (2011–)
Näyttelijä
Aktiivisena:  1987–
Merkittävät roolit:  Gone Baby Gone Langalla Terapiassa Konttori
Aiheesta muualla
IMDb 
Elonet
Amy Ryan (s. 3. toukokuuta 1969 Queens, New York, New York, Yhdysvallat) on yhdysvaltalainen näyttelijä. Hän sai parhaan naissivuosan Oscar- ja Golden Globe -ehdokkuudet elokuvasta Gone Baby Gone (2007). Hänet tunnetaan myös muun muassa rooleistaan televisiosarjoissa Langalla, Terapiassa ja Konttori. Hän on näytellyt lisäksi muun muassa elokuvissa Capote (2005), Changeling – vaihdokas (2008), Green Zone (2010), Escape Plan (2013) ja Birdman (2014).
Aiheesta muualla

Amy Ryan Internet Movie Databasessa. (englanniksi)
Limerick FC

Limerick Football Club on jalkapalloseura Limerickin kaupungista. Vuonna 2018 seura pelaa Irlannin korkeimmalla sarjatasolla League of Ireland Premier Divisionissa.
Seura on perustettu vuonna 1937. Limerick haki heti samana vuonna paikkaa Irlannin pääsarjaan ja saikin sen, kun Dolphins of Cork vetäytyi liigasta. 1940-luvulla seura kohtalaista menestystä Irlannin liigassa, mutta ensimmäisen mestaruuden Limerick saavutti vasta kaudella 1959–60. FAI Cupin Limerick voitti vuonna 1971. Limerick voitti Irlannin mestaruuden jälleen kaudella 1979–80. Vuonna 1982 seura saavutti toisen FAI Cupin voiton. Vuonna 2006 seura vaihtoi nimekseen Limerick 37, joskin vaihtoi nimen takaisin Limerick FC:ksi vuonna 2009.
Limerickin linna

Limerickin linna (iiriksi Caisleán Luimnigh, engl. Limerick Castle, King John’s Castle) on Juhana Maattoman 1200-luvun alussa rakennuttama linna Limerickin kaupungissa Irlannissa. Se on yksi parhaiten säilyneistä normannilinnoista.
Linna sijaitsee Limerickin keskiaikaisessa keskustassa Englishtowniksi kutsutulla alueella Kuninkaansaarella (King's Island) Shannon-joen suistossa. Viikinkien tiedetään leiriytyneen sinne ajoittain, ja vuonna 922 viikinkipäällikkö Thormodu Helgason perusti pysyvän tukikohdan nykyisen linnan paikalle.
Juhana Maaton rakennutti linnan suojaamaan Irlannin vallanneita normanneja gaelien hyökkäyksiltä. Limerickin kaupunki kasvoi sen suojissa merkittäväksi kauppapaikaksi. Jakobiittisotien aikana se oli Jaakko II:n valtaannousua tukevien jakobiittien tukikohta, jolla oli keskeinen asema Limerickin piirityksessä vuonna 1691.
Sotatoimet päättyivät Limerickin sopimukseen.
Leikkiviä poikia

| Leikkiviä poikia |
| --- | --- |

Nimi:  Leikkiviä poikia
Tekijä:  Verner Thomé
Valmistumisvuosi:  1903
Teostyyppi:  Maalaus
Materiaali:  Öljyväri ja kangas (maalauspohja)
Korkeus:  111  cm
Leveys:  140,5  cm
Kokoelma:  Kansallisgalleria
Sijainti:  Ateneum
Leikkiviä poikia on suomalaisen taiteilijan Verner Thomén öljyvärityö kankaalle vuodelta 1903. Se kuuluu Ateneumin taidemuseon kokoelmiin, jonne se hankittiin vuonna 1904 ja on kooltaan 111×140,5 cm.
Verner Thomé kuvasi paisteisella rannalla olevia alastomia pikkupoikia useampaankin työhönsä. Tämä Leikkiviä poikia on beigen- ja kullansävyissään onnistunut tallentamaan pikkupoikien oleilua rantahietikolla tapaan, joka ilmentää aikuistenkin henkeä noina aikoina. 1900-luvun alkuvuosina oli Suomessakin nousussa terveysajattelu, jolloin niin aikuiset kuin lapsetkin hakivat elämänvoimaa auringosta ja rannoilta. Modernin alastomuuskulttuurin hengessä sivistyneistö läksi mukaan naturalismiin ja auringonpalvontaan: käytännöllistä vitalistista elämäntapaa.
Leikkiviä poikia on maalattu Suursaaressa, jossa Thomé maalasi 1900-luvun alun kesinään näitä merenrantakuviaan. Maalaus oli esillä Pariisissa järjestetyssä Suomen taiteen näyttelyssä vuonna 1908. Thomé muutti suuntaansa kohti ranskalaista värimaailmaa noina aikoina. Pointillinen Kylpeviä poikia (1910) ja Poikia rantakivillä (n. 1910–1911) ovat myös tunnetuimpia Ateneumin taidemuseon hallussa olevia hänen tämän aihepiirin töitään.
Aiheesta muualla

Leikkiviä poikia Suomen Kansallisgalleriassa
Kylpeviä poikia (1910) Suomen Kansallisgalleriassa
Poikia rantakivillä (n. 1910–1911) Suomen Kansallisgalleriassa
Amy Tan

Amy Tan vuonna 2008.
Amy Tan (19. helmikuuta 1952 Oakland) on yhdysvaltalainen kirjailija.
Tan syntyi Yhdysvalloissa kiinalaisille vanhemmille. Hän opiskeli englantia ja kielitiedettä San Josen yliopistossa. Tan on kirjoittanut erityisesti aasialais-amerikkalaisista naisista.
Suomennetut teokset

Ilon ja onnen tarinat.  (Joy Luck Club, 1989)  Suomentanut Eva Siikarla. WSOY, 1991.  ISBN 951-0-17373-8.
Keittiöjumalan vaimo.  (The Kitchen God’s Wife, 1991)  Suomentanut Eva Siikarla. WSOY, 1992.  ISBN 951-0-18186-2.
Sata salattua aistia.  (The Hundred Secret Senses, 1995)  Suomentanut Eva Siikarla. WSOY, 1996.  ISBN 951-0-21258-X.
Luutohtorin tytär.  (The Bonesetter’s Daughter, 2001)  Suomentanut Eva Siikarla. Helsinki:  WSOY, 2002.  ISBN 951-0-26311-7.
Rouva Chenin henki.  (Saving Fish from Drowning, 2005)  Suomentanut Eva Siikarla. Helsinki:  WSOY, 2007.  ISBN 978-951-0-31858-4.
Ihmeiden laakso.  (The Valley of Amazement, 2013)  Suomentanut Hanna Tarkka. Helsinki:  WSOY, 2014.  ISBN 978-951-0-40603-8.
Kääpiöesikko

| Kääpiöesikko |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Ericales
Heimo::  Esikkokasvit Primulaceae
Suku::  Esikot Primula
Laji::  vulgaris
Kaksiosainen nimi
 Primula vulgaris  Huds. 
Katso myös
   Kääpiöesikko Wikispeciesissä   Kääpiöesikko Commonsissa 
Infobox OKNimi-testi OK: 
Kääpiöesikko (Primula vulgaris) on monivuotinen ruohovartinen kukkiva kasvi, jota kasvatetaan koristekasvina.
Ulkonäkö ja koko

Kääpiöesikon kielenmuotoiset lehdet muodostavat ruusukkeen, jonka keskeltä nousee keväällä monia kellomaisia, halkaisijaltaan noin 2,5–3,5 cm:n kokoisia kukkia. Kukat ovat yleensä vaaleankeltaisia.
Levinneisyys

Kääpiöesikkoa tavataan luonnonvaraisena Länsi-Euroopassa Färsaarilta Espanjan pohjoisosiin ja Italiaan asti. Sitä kasvaa paikoin Afrikan pohjoisrannikolla. Lähi-idässä kasvaa alalaji sibthorpii.
Koristekasvina

Suomessa kääpiöesikoita myydään keskellä talvea sisäkasveiksi ruukuissa. Väreinä on tarjolla punainen, keltainen, valkoinen, sininen ja oranssi. Lisäksi  kasvista on jalostettu myös kirjavia muotoja.  Sisällä kasvi kukkii yhdestä kahteen viikkoa, villeässä pitempään kuin huoneenlämmössä. Talvella kukkineen kasvin voi keväällä istuttaa puutarhaan. Kasvi tarvitsee paljon valoa, mutta ei suoraa auringonpaahdetta.
Aiheesta muualla

ITIS: Primula vulgaris (englanniksi)
UniProt, Taxonomy: Primula vulgaris (englanniksi)
Antimysiini A

| --- | --- |

Antimysiini A
Systemaattinen (IUPAC) nimi
[3-[(3-formamido-2-hydroksibentsoyyli)amino]-8-heksyyli-2,6-dimetyyli-4,9-diokso-1,5-dioksonan-7-yyli]-3-metyylibutanoaatti
Tunnisteet
CAS-numero: 642-15-9
ATC-koodi:  ?
PubChem CID: 12550
Kemialliset tiedot
Kaava: C28H40N2O9 
Moolimassa: 548,63 g/mol
SMILES: Etsi tietokannasta: eMolecules, PubChem
Fysikaaliset tiedot
Sulamispiste: 149,5 °C
Farmakokineettiset tiedot
Hyötyosuus:  ?
Metabolia:  ?
Puoliintumisaika:  ?
Ekskreetio:  ?
Terapeuttiset näkökohdat
Raskauskategoria:  ?
Reseptiluokitus:    
Antotapa:  ?
Antimysiini A kuuluu kemialliselta rakenteeltaan makrolidiryhmään, ja sitä tuottavat Streptomyces -aktinobakteerit. Antimysiiniä käytetään antibioottina ja kalamyrkkyjen aktiivisena ainesosana. Antimysiini A toimii siten, että se estää ubikinolin hapettumisen elektroninsiirtoprosessissa ja täten estämällä adenosiinitrifosfaatin (ATP) tuotannon. Soluhengitys estyy, koska elektroninsiirto sytokromista b sytokromille c lakkaa. Kompleksin III toiminnan estäminen lisää soluissa haitallisten vapaiden radikaalien tuotantoa.
Aiheesta muualla

Terveysportti: Antimysiini A
PubChem: Antimycin A (englanniksi)
Kevin C. Ott, Antimycin. A Brief Review of It’s Chemistry, Environmental Fate, and Toxicology (Arkistoitu – Internet Archive) (englanniksi)
Datasheet, Antimycin A (englanniksi)